Държавен вестник, бр. 67, 2010 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  67
7. Условия на работа
Съобразно предмета на дейност в различ­
ните клиники и отделения по хематология 
на многопрофилните болници, условията на 
работа предпазните средства от индивидуален 
и общ характер са описани в нормативните 
актове за всяко звено на съответното лечебно 
заведение. Същите са съобразени с визираните 
по-горе нормативни актове, специфични за 
всеки предмет на дейност.
8. Здравна профилактика на персонала
8.1. Осъществява се периодично в зави­
симост от вредностите, на които е подложен 
медицинският персонал.
8.2. Сроковете за профилактика са заложени 
в съответните нормативни актове.
9. Юридическа защита на персонала при 
предизвикване на гражданско или наказателно 
процесуално преследване
9.1. Осъществява се чрез индивидуални и гру­
пови застраховки професионален риск съобразно 
предмета на дейност и степента на риска по 
отношение на извършваните дейности и мани­
пулации, включително за вредите, които могат 
да настъпят вследствие виновно неизпълнение 
на професионалните задължения, съгласно чл. 
189 от Закона за здравето. Застраховането се 
извършва от директора на лечебното заведение 
или по друга линия.
9.2. Юридическата защита на персонала се 
базира на изготвените специални протоколи за 
информирано съгласие на пациента за предсто­
ящата медицинска манипулация и наличните 
рискове за здравето и живота му.“
Министър: А.-М. Борисова
6980
Наредба за изменение и допълнение на На­
редба № 2 от 2010 г. за утвърждаване на 
ме­дицински стандарт „Кардиология“ (ДВ, 
бр. 11 от 2010 г.)
Параграф единствен. Приложението към 
член единствен, ал. 1 се изменя така:
„Приложение
към член единствен
МЕДИЦИНСКИ СТАНДАРТ ПО
КАРДИОЛОГИЯ
РАЗДЕЛ I. ОБЩИ ПОЛОЖЕНИЯ
Глава 1. Основна характеристика на меди­
цинската специалност „Кардиология“
1. Дефиниция, основна цел и задачи на меди­
цинската специалност „Кардиология“
1.1. Кардиологията е научна дисциплина и 
самостоятелна медицинска специалност със 
специфична многокомпонентност и методоло­
гия. Тя въвежда познание за сърдечно-съдовата 
дейност на човека в норма и при патология 
като част от познанието за вътрешните болести. 
Медицинската специалност „Кардиология“ може 
да бъде практикувана в лечебни заведения за 
извънболнична и в такива за болнична меди­
цинска помощ.
1.2. Основната цел на специалността „Кар­
диология“ е насочена към осигуряване на ви­
сококвалифицирана диагностика, прогнозиране 
на хода на болестта и прилагане на качест­
вено специфично терапевтично поведение и 
лечение при пациентите със сърдечно-съдови 
заболявания. 
1.3. Задачите на медицинската специалност 
„Кардиология“ са свързани с изучаване на па­
тофизиологията и патогенезата на сърдечно-съ­
довите болести, осъществяване на диагностични 
процедури, медикаментозно и интервенционал­
но лечение, профилактика и рехабилитация на 
вродените и придобити болести на сърцето и 
съдовете, подготовка на пациенти за сърдечна 
операция и овладяване на специфичните меди­
цински проблеми, свързани с това състояние, 
разпознаване и лечение на сърдечно-съдови 
усложнения при пациенти с кардиологични или 
с други извънсърдечни заболявания, експертизна 
дейност. Кардиологията е медицинска специал­
ност, която се развива изключително бързо в 
посока към прилагане на високотехнологични 
и инвазивни методи за лечение.
1.4. Създаването и внедряването на стандарт 
по кардиология в медицинската практика е от 
изключителна важност за осигуряването на 
адекватна кардиологична помощ за пациенти­
те, за повишаване, поддържане и контрол на 
качеството в диагностичната, лечебната и про­
филактичната кардиологична дейност, а също 
така и за постигането на положителни крайни 
икономически резултати от тези дейности. 
1.5. Този стандарт се отнася за кардиологич­
ните дейности, осъществявани по отношение на 
пациенти над 18-годишна възраст. За пациентите 
под 18-годишна възраст са приложими изисква­
нията, определени с медицинските стандарти 
по детски болести и детска кардиология. 
2. Дефиниране на задължителните ключови 
елементи на профилактичната и диагностично-
лечебната дейност в областта на кардиологията
2.1. Ключови елементи на профилактичната 
дейност в областта на кардиологията са: 1) 
първична профилактика (оценка на нивото на 
сърдечно-съдов риск при здрави индивиди), 
която се извършва главно от лечебни заведения 
за специализирана извънболнична медицинска 
помощ; 2) вторична профилактика (за паци­
енти със сърдечно-съдови заболявания), която 
се определя и извършва както от заведения 
за извънболнична, така и от заведения за 
болнична медицинска помощ, и 3) рехабили­
тация, извършвана в заведения за физикална 
и рехабилитационна медицина, които са в 
неразривна функционална връзка с кардиоло­
гичните структури.